Πεϊνιρλί

Το πεϊνιρλί (γνωστό και ως γιαγλία στην ποντιακή διάλεκτο)https://www.gastronomos.gr/syntagh/giaglia-to-peinirli-sta-pontiaka/178375/ είναι ένα είδος μακρόστενης ανοιχτής πίτας σε σχήμα βάρκας, που στο εσωτερικό της περιέχει κατά βάση κίτρινο τυρί, πάνω στο οποίο, μπορούν να προστεθούν αλλαντικά ή λαχανικά, διαφόρων ειδών. Η καταγωγή του είναι από τη Μικρά Ασία και η παρασκευή του καθιερώθηκε μετά την άφιξη των Ελλήνων της Μικράς ασίας στον ελλαδικό χώρο.https://www.kallitexnikistegipontion.gr/giaglia/

Ετυμολογία
Η λέξη πεϊνιρλί ετυμολογικά προέρχεται από την τουρκική λέξη peynirli (όπου peyinir = τυρί) που σημαίνει «με τυρί».https://www.i-diadromi.gr/2013/09/blog-post_6153.html

Στην Τουρκία, από την άλλη, σήμερα είναι γνωστό ως pide (πίντε), ονομασία που προέρχεται ετυμολογικά από την ελληνική λέξη πίτα, η οποία πέρασε από τα μεσαιωνικά ελληνικά στα οθωμανικά τουρκικά.Aristotle University of Thessaloniki, Λεξικό της κοινής Νεοελληνικής 

Περιγραφή
Το πεϊνιρλί είναι παραδοσιακό ποντιακό ορεκτικόhttps://www.greekouzina.gr/peinirli-pontiako/, το οποίο έφτασε στην Ελλάδα μαζί με τους Έλληνες πρόσφυγες από την Μικρά Ασία και τον Πόντο κατά το πρώτο τέταρτο του 20ού αιώνα. Είναι ένα είδος ζύμης σε σχήμα μακρόστενης βάρκας. Η βασική πρώτη ύλη είναι μαλακή ζύμη, που γεμίζεται με τυρί, αλλαντικά και λαχανικά. Ψημένο το πεϊνιρλί έχει μια τραγανή υφή αλλά όχι σκληρή κρούστα. Παραδοσιακά στο κέντρο περιείχε παστουρμά, ο οποίος με το πέρασμα των χρόνων αντικαταστάθηκε από κιμά, σαλάμι, ζαμπόν, μπέικον κλπ. Μπορούμε να συναντήσουμε διάφορα είδη, όπως το απλό πεϊνιρλί (μόνο με τυρί), το  πεϊνιρλί με φέτα, με πρόσθετα λαχανικά, κιμά κ.α. αλλά και παραλλαγές όπως πχ. το σκεπαστό πεϊνιρλί.

Παραπομπές

Εξωτερικοί σύνδεσμοι



Κατηγορία:Ελληνική κουζίνα
Κατηγορία:Πρόχειρα φαγητά της ελληνικής κουζίνας
Κατηγορία:Τουρκική κουζίνα
Κατηγορία:Αρτοσκευάσματα
Κατηγορία:Τουρκικές λέξεις και φράσεις